PROIECT DIDACTIC № 7
I. Date generale
	Unitatea de învățare
	EXPRESIVITATEA DISCURSULUI MUZICAL

	Tema lecției
	Ritmul în viață și muzică (partea 2)

	Data
	A 7-a săptămână de studii



 Unități de competență:
2.1. Caracterizarea expresivității creației muzicale cu ajutorul elementelor de limbaj.
2.2. Exprimarea prin cânt a conținutului afectiv și ideatic al creațiilor muzicale.
2.3. Utilizarea terminologiei muzicale în caracterizarea mesajului creației muzicale. 
2.4. Recunoașterea după auz a melodiilor celebre din muzica națională și universală audiată.
Obiective operaţionale:
A.   Cognitive:  
· Să descopere subiectul lecției prin rezolvarea unui rebus, consolidând astfel cunoștințele despre termeni muzicali asociați sincopelor.
· Să definească noțiunea de sincopă și să identifice prezența acesteia în muzică.
· Să recunoască și să analizeze sincopa în piesa „Contredance nr.3” de Ludwig van Beethoven.
B.   Formative: 
· Să dezvolte abilități de interpretare ritmică utilizând instrumente de percuție pentru a reproduce sincopa din „Contredance nr.3” de L.V. Beethoven .
· Să realizeze o muzicogramă care să evidențieze structura ritmică a unei piese cu sincopă.
· Să interpreteze vocal și cu acompaniament ritmic piesa „Canonul anotimpurilor,” versuri Paulina Zavatin, melodie populară engleză, aplicând cunoștințele despre sincopă.
· Să își dezvolte capacitatea de reflecție prin discuții și activități care explorează aplicabilitatea sincopelor în diverse contexte muzicale și în viața personală.
C.   Atitudinale: 
· Să manifeste interes și curiozitate față de ritmurile neconvenționale în muzică.
· Să coopereze eficient cu colegii în activitățile de grup, respectând ritmul și tempo-ul stabilit.
Strategii didactice:
A. Metode: discuție dirijată, brainstorming, exersare, analiza-caracterizare, interpretare vocală, lucrul în grup.
B. Mijloace didactice:  Laptop, proiector/ televizor, instrumente de percuție (tamburine, tobe, clopoței) etc.
C. Bibliografie și webografie selectivă:
Morari M., Zavatin P. Educație muzicală. Manual pentru clasa a V-a – Chișinău: Știința, 2023.
Aria curriculară Arte: Educație muzicală. Curriculum disciplinar. Ghid de implementare. Clasele a V-a – a VIII-a. - Chișinău: MECC, 2019.
https://www.youtube.com/watch?v=sYQ0gebo9ko&t=1s
https://www.youtube.com/watch?v=Iwv7bxX3uW0







II. Schița scenariului lecției  
	Etapele
	Obiectivele operaţionale
	Tehnologia și conținuturi vizate
	Timp alocat
(min.)
	Evaluare


	
EVOCARE
	

· Să descopere subiectul lecției prin rezolvarea unui rebus, consolidând astfel cunoștințele despre termeni muzicali asociați sincopelor.

	
  Începe lecția prin rezolvarea unui rebus din termeni muzicali , unde A-B va fi cuvantul ,,SINCOPĂ”

  Prezentați obiectivele lecției.




	 

5-7 minute
	 
Observarea interesului și a  gradului de participare  la subiectul propus.

	REALIZAREA SENSULUI















REFLECŢIE

	
· Să definească noțiunea de sincopă și să identifice prezența acesteia în muzică.
· Să interpreteze vocal și cu acompaniament ritmic piesa „Canonul anotimpurilor,” versuri Paulina Zavatin, melodie populară engleză, aplicând cunoștințele despre sincopă.
· Să recunoască și să analizeze sincopa în piesa „Contredance nr.3” de Ludwig van Beethoven.
· Să dezvolte abilități de interpretare ritmică utilizând instrumente de percuție pentru a reproduce sincopa din „Contredance nr.3” de L.V. Beethoven .
· Să realizeze o muzicogramă care să evidențieze structura ritmică a unei piese cu sincopă.
· 

	

Explicați termenul de ,,sincopă”.
Vizionați următorul video: https://www.youtube.com/watch?v=sYQ0gebo9ko&t=1s

Propuneți spre interpretare piesa ,, Canonul anotimpurilor” versuri Paulina Zavatin, muzica – melodie populară engleză (manual, pag. 32).

Studiați și realizați desenul ritmic al piesei.
Exersați fiecare partidă separat, apoi împreună.



Analizați schema de acompaniament a piesei ,, Contredance nr.3” de L.V. Beethoven de la pagina 33 manual. 

Porniți melodia https://www.youtube.com/watch?v=Iwv7bxX3uW0 și acompaniați la instrumente de percuție piesa. Explicați momentul sincopei.

Consultați manualul pentru a afla mai multe despre compozitorul piesei și despre dansul  german ,,contredance”.

Rugați elevii să creeaze o muzicogramă care să reprezinte structura ritmică a piesei ,, Contredance nr.3” , marcând sincopele identificate.



  




	










30 – 35 minute
	

Observarea     interesului pentru tema nouă , angajarea în discuții  și realizarea sarcinilor propuse.



Cultura audiției.
Utilizarea
termenilor
muzicali în
analiza-
caracterizare.


Participativi-tatea, creativitatea.


	REFLEXIE
	

· Să își dezvolte capacitatea de reflecție prin discuții și activități care explorează aplicabilitatea sincopelor în diverse contexte muzicale și în viața personală.

	
Reaminti elevilor ce este sincopa, subliniind că aceasta este un element ritmic care „răstoarnă” ordinea obișnuită a accentelor dintr-o măsură muzicală.

Adresați câteva întrebări deschise pentru a-i încuraja să reflecteze:
„Cum ați simțit schimbarea ritmului atunci când am introdus sincopele? A fost ceva neașteptat? De ce?”
„Există momente în viața voastră în care lucrurile nu decurg conform planului și trebuie să vă adaptați? Cum se aseamănă acest lucru cu sincopa din muzică?”

Invitați voluntari să împărtășească cu clasa câteva dintre reflecțiile lor. Aceasta poate fi o oportunitate pentru a conecta lecția la experiențele lor personale și pentru a discuta despre aplicabilitatea conceptului în alte contexte muzicale și non-muzicale.

Încheiați momentul de reflecție cu o concluzie generală despre importanța sincopelor în muzică, subliniind că acestea adaugă varietate și interes ritmului, la fel cum evenimentele neprevăzute din viață ne ajută să creștem și să ne adaptăm.


	


8 -10 minute
	

[bookmark: _GoBack]Reflecția asupra propriei învățări, identificând ce au învățat despre sincopă și ritmuri.




